
Avaliku ürituse „Maxima suur suvelaat” loa taotluse rahuldamine

1. Asjaolud ja menetluse käik

24.07.2012.a. esitas Aecetia OÜ, (reg.kood 12309659, Rohu 31, Pärnu) Narva Linnavalitsusele avaliku ürituse loa taotluse.

Aecetia OÜ kavatseb ajavahemikul 03.-05.08.2012.a kella 09.00-22.00 läbi viia avaliku ürituse „Maxima suur suvelaat”. Üritus suunatud avalikkusele. Ürituse raames toimub toiduainete ja tööstuskaupade müük kaupluse „Maxima“ parklas asukohaga Kreenholmi 52/54 Narva.
Sihtgrupiks on linnaelanikud ja külalised.  Eeldatav kauplejate arv on 40 kauplejat ja külastajate arv 800 inimest. Sissepääs on kõikidele külastajatele tasuta. Alkohoolsete jookide müük ei toimu ning kõrgendatud turvariski ei kaasne. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Aecetia OÜ taotlus avaliku ürituse „Maxima suur suvelaat” läbiviimiseks. 

3.2. Avaliku ürituse korraldajaks on Aecetia OÜ, reg.kood 12309659,  Rohu 31, Pärnu.
3.3. Ürituse läbiviimise kohaks on Kreenholmi 52/54, Narva, Maxima kaupluse parkla. 
3.4. Avalik üritus toimub 03.-05.08.2012.a kell 09.00-22.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

